Document ID: 31998D0010

Rozhodnutie Komisie
z 16. decembra 1997,
ktorým sa vytvárajú predbežné zoznamy podnikov tretích krajín, z ktorých členské štáty schvaľujú dovoz produktov, pripravených z mäsa hovädzieho dobytka, ošípaných, domácich nepárnokopytníkov, oviec a kôz
(Text s významom pre EHP)
(98/10/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach, za ktorých možno v prechodnom období vytvárať predbežné zoznamy podnikov tretích krajín, z ktorých členské štáty smú dovážať určité produkty živočíšneho pôvodu, rybie produkty alebo živé dvojchlopňové mäkkýše [1], zmenené a doplnené v rozhodnutí 97/34/ES [2] a najmä v jeho článku 2 ods. 4,
keďže rozhodnutie Komisie 97/222/ES [3] vytvára zoznam tretích krajín, z ktorých členské štáty povoľujú dovoz mäsových produktov;
keďže pre krajiny na tomto zozname sa rozhodnutím Komisie 97/221/ES [4] stanovili požiadavky na zdravie zvierat a na veterinárnu certifikáciu v súvislosti s dovozom mäsových produktov;
keďže rozhodnutím Komisie 97/365/ES [5] boli vytvorené predbežné zoznamy podnikov tretích krajín, z ktorých členské štáty schvaľujú dovoz produktov, pripravených z mäsa hovädzieho dobytka, ošípaných, domácich nepárnokopytníkov a oviec a kôz;
keďže Komisia dostala z Chorvátska zoznam podnikov so zárukami, že tieto podniky v plnej miere spĺňajú príslušné zdravotné požiadavky spoločenstva, a že ak ich niektorý podnik nebude spĺňať, jeho vývoz do Európskeho spoločenstva bude pozastavený;
keďže Komisia nedokázala vo všetkých príslušných tretích krajinách preukázať dodržiavanie požiadaviek spoločenstva zo strany ich podnikov ani platnosť záruk, poskytnutých príslušnými orgánmi;
keďže preto možno vytvoriť predbežné zoznamy podnikov, produkujúcich mäsové produkty, pre Chorvátsko;
keďže opatrenia, ustanovené v tomto rozhodnutí sú v súlade s názorom Stáleho veterinárneho výboru,
PRIJALA TOTO ROZHODNUTIE:
Článok 1
1. Členské štáty budú povoľovať dovoz produktov, pripravených z mäsa hovädzieho dobytka, ošípaných, domácich nepárnokopytníkov a oviec a kôz z podnikov, uvedených v zozname v prílohe k tomuto rozhodnutiu.
2. Dovoz mäsových produktov bude naďalej podliehať veterinárnym ustanoveniam spoločenstva, prijatými inde.
Článok 2
Toto rozhodnutie sa bude uplatňovať s účinnosťou od 15. decembra 1997.
Článok 3
Toto rozhodnutie je adresované členským štátom.
V Bruseli 16.decembra 1997

Labels: 3
17
5